– De som tror at alle kommer til å samles i to partier, tar feil. Slik har det sett ut også før, men så har plutselig bildet snudd dramatisk, og så er norsk politikk plutselig et troll med mange hoder igjen, sier Jenssen. De historiske konfliktlinjene i norsk politikk ligger fortsatt fast, mener han. Han tror dessuten at konsentrasjonen rundt Arbeiderpartiet og Høyre snart kommer til å snu. Nye konfliktsaker – Fortsetter Ap og Høyre med å vokse fram mot 2013, er det ikke lenge før vi får en ny strid om EU, for eksempel.